
Aramea lingvo 


La aramea lingvo estas semida lingvo (Iso 639-3 = aii inter aliaj), kiun origine parolis Arameoj, kaj estis la 
precipa interlingvo de sud-okcidenta Azio de 600 a.K. ĝis almenaŭ 300 a.K. La aramea estis disvastigita de 
la asiria kaj persa imperioj. Ĝi estas la lingvo de la Talmudo kaj parto de la Biblio. Iuj personoj kredas ke 
Jesuo parolis aramee (kies diroj rimiĝas en la lingvo), same eble kiel kelkaj apostoloj. 

Lingvo de Jesuo 

Pli detalaj informoj troveblas en artikolo Lingvo de Jesuo. 


Oni ĝenerale konsentas ke Jesuo kaj liaj disĉiploj unuavice parolis la aramean, la komunan lingvon de Judea 
en la unua jarcento p.K., plej probable galilean dialekton distingeblan de tiu de JerusalemoJ 1 ^ La urboj 
Nazareto kaj Kafarnao en Galileo, kie Jesuo pasigis plejparton de sia vivo, estis arame-parolantaj 
komunumojJ 2 ] 

Priskribo 


Aramea havas proksimajn rilatojn kun la hebrea kaj fenica lingvoj, kaj oni konsideras ĝian alfabeton bazita 
sur la fenica alfabeto. La aramea lingvo forte influis la hebrean lingvon, ankaŭ hebrean kulturon, kaj parto 
de Malnova testamento, la Libroj de Danielo kaj Ezra, estas verkita en ĝi. 

La aramea estis dividita je du ĉefgrupoj: okcidenta kaj orienta. 

Okcidenta - Ĉi tiu grupo inkluzivis Nabatean (ĝin parolis en parto de Arabio), Palmiran 
(parolita en urbo Palmiro kaj apuda regiono), Palestina-Kristanan kaj Judeo-Aramean. Ĝi 
ekzistas ĝis nuntempo kaj uzatas en kelkaj malgrandaj vilaĝoj de Sirio kaj Libano. 

Orienta - Ĉi tiu grupo inkluzivas la sirian, Mandean kaj orientan Nov-Asirian. La siria estas 
grava lingvo de kristanaj grupoj de moderna Irako, kaj centmiloj da naciaj malplimultoj de 
Irako kaj Irano. Sirie parolanta kristana popolo en la 5-a jarcento estis dividita en 
nestorianojn (Persio) kaj jakobitojn (Bizanco). 


Historio de la lingvo 


















■ 11-a jc a.K. - La unuaj spuroj de la lingvo, uzita de arameoj; 

■ 8-a jc a.K. - Aramea fariĝis la dua lingvo inter Asirianoj kaj disvastiĝis tra la granda areo en 
sekvaj jarcentoj; 

■ 7-6-a jc a.K. - Aramea fariĝis la "lingua franca" en sud-okcidenta Azio; 

■ 559 jc a.K. - Aramea fariĝis oficialajingvo de Persa imperio; 

■ 330 jc a.K. - Post la disfalo de Persa imperio pro la atakoj de Aleksandro la Granda, aramea 
lingvo cedas la pozicion de oficiala lingvo en la teritorioj de iama persa dinastio; 

■ 7-a jc p.K. - Kun la veno de la araba lingvo, la aramea ĉesas roli kiel komuna lingvo de la 
regiono. 



Vidu ankaŭ 

■ Arameoj 

■ Aramea skribo 

■ Akada lingvo 

■ Asirio 

■ Afrikazia lingvaro 

■ Hebrea alfabeto 

■ Fenica alfabeto 

■ Lingvistiko 

■ Listo de lingvoj 

■ Lingva familio 

Referencoj 

1. t Allen C. Myers, ed. (1987). 

2. t Aramaic language - Encyclopedia Britannica (http://www.britannica.com/EBchecked/topic/32 

Eksteraj ligiloj 

■ http://www.ethnologue.org/show_family.asp?subid=950 

■ http://semarch.uni-hd.de/dokumentgruppen.php4?ST_ID=5 

■ http://cal l.cn.huc.e du/index.html 

■ http://fr.jpost.com/servlet/Satellite?pagename=JPost/JPArticle/ShowFull&cid=1113445107861 


Elŝutita el "https://eo.wikipedia.Org/w/index. php?title=Aramea_lingvo&oldid=6628988' 

